CELEX: 32003D0774
Language: el
Date: 2003-10-30 00:00:00
Title: 2003/774/ΕΚ: Απόφαση της Επιτροπής, της 30ής Οκτωβρίου 2003, περί εγκρίσεως ορισμένων επεξεργασιών δια των οποίων αναχαιτίζεται η ανάπτυξη παθογόνων μικροοργανισμών στα δίθυρα μαλάκια και στα γαστερόποδα της θάλασσας (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2003) 3984]

Avis juridique important

|

32003D0774

2003/774/ΕΚ: Απόφαση της Επιτροπής, της 30ής Οκτωβρίου 2003, περί εγκρίσεως ορισμένων επεξεργασιών δια των οποίων αναχαιτίζεται η ανάπτυξη παθογόνων μικροοργανισμών στα δίθυρα μαλάκια και στα γαστερόποδα της θάλασσας (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2003) 3984]  

Επίσημη Εφημερίδα αριθ. L 283 της 31/10/2003 σ. 0078 - 0080

Απόφαση της Επιτροπήςτης 30ής Οκτωβρίου 2003περί εγκρίσεως ορισμένων επεξεργασιών δια των οποίων αναχαιτίζεται η ανάπτυξη παθογόνων μικροοργανισμών στα δίθυρα μαλάκια και στα γαστερόποδα της θάλασσας[κοινοποιηθείσα υπό τον αριθμό Ε(2003) 3984](Κείμενο που παρουσιάζει ενδιαφέρον για τον ΕΟΧ)(2003/774/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 91/493/ΕΟΚ του Συμβουλίου, της 22ας Ιουλίου 1991, περί καθορισμού των υγειονομικών κανόνων που διέπουν την παραγωγή και τη διάθεση στην αγορά των αλιευτικών προϊόντων(1), όπως τροποποιήθηκε τελευταία από τον κανονισμό (ΕΚ) αριθ. 806/2003(2), και ιδίως το κεφάλαιο IV τίτλος IV σημείο 2 του παραρτήματος,Εκτιμώντας τα ακόλουθα:(1) H απόφαση 93/25/ΕOΚ της Επιτροπής, της 11ης Δεκεμβρίου 1992, περί εγκρίσεως ορισμένων επεξεργασιών δια των οποίων αναχαιτίζεται η ανάπτυξη παθογόνων μικροοργανισμών στα δίθυρα μαλάκια και στα γαστερόποδα της θάλασσας(3) έχει τροποποιηθεί κατά τρόπο ουσιαστικό(4). Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση της εν λόγω απόφασης.(2) Τα δίθυρα μαλάκια και τα γαστερόποδα της θάλασσας που συλλέγονται στις περιοχές οι οποίες απαριθμούνται στο κεφάλαιο Ι σημείο 1 στοιχεία β) και γ) του παραρτήματος της οδηγίας 91/492/ΕΟΚ του Συμβουλίου, της 15ης Ιουλίου 1991, περί καθορισμού των υγειονομικών κανόνων που διέπουν την παραγωγή και εμπορία των ζώντων διθύρων μαλακίων(5), όπως τροποποιήθηκε τελευταία από τον κανονισμό (ΕΚ) αριθ. 806/2003, συνιστούν έναν εν δυνάμει κίνδυνο για τον καταναλωτή εφόσον δεν υποβάλλονται σε κατάλληλη επεξεργασία.(3) Η Ισπανία, το Ηνωμένο Βασίλειο και οι Κάτω Χώρες έχουν προτείνει τρόπους επεξεργασίας με σκοπό την αναχαίτιση της ανάπτυξης παθογόνων μικροοργανισμών στα δίθυρα μαλάκια και στα γαστερόποδα της θάλασσας.(4) Οι εν λόγω τρόποι επεξεργασίας αρκούν για να διασφαλιστεί η καταλληλότητα των προϊόντων και, συνεπώς, δεν συντρέχει λόγος για προηγούμενο καθαρισμό ή επανεγκλεισμό αυτών.(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Εγκρίνονται οι τρόποι επεξεργασίας που περιγράφονται στο παράρτημα Ι της παρούσας απόφασης με σκοπό την αναχαίτιση της ανάπτυξης παθογόνων μικροοργανισμών στα δίθυρα μαλάκια και τα γαστερόποδα της θάλασσας που συλλέχθησαν στις περιοχές οι οποίες απαριθμούνται στο κεφάλαιο Ι σημείο 1 στοιχεία β) και γ) του παραρτήματος της οδηγίας 91/492/ΕΟΚ και τα οποία δεν απετέλεσαν αντικείμενο καθαρισμού ή επανεγκλεισμού πριν διατεθούν στην κατανάλωση.Άρθρο 2Η απόφαση 93/25/ΕΟΚ καταργείται.Οι αναφορές στην καταργηθείσα απόφαση θεωρούνται ότι γίνονται στην παρούσα απόφαση και διαβάζονται σύμφωνα με τον πίνακα αντιστοιχίας που εμφαίνεται στο παράρτημα ΙΙΙ.Άρθρο 3Η παρούσα απόφαση απευθύνεται στα κράτη μέλη.Βρυξέλλες, 30 Οκτωβρίου 2003.Για την ΕπιτροπήDavid ByrneΜέλος της Επιτροπής(1) ΕΕ L 268 της 24.9.1991, σ. 15.(2) ΕΕ L 122 της 16.5.2003, σ. 1.(3) ΕΕ L 16 της 25.1.1993, σ. 22.(4) Βλέπε παράρτημα ΙΙ.(5) ΕΕ L 268 της 24.9.1991, σ. 1.ΠΑΡΑΡΤΗΜΑ ΙΕπεξεργασίεςA. ΑποστείρωσηΤα δίθυρα μαλάκια και τα γαστερόποδα της θάλασσας μπορούν να υποβληθούν σε αποστείρωση μέσα σε δοχεία ερμητικώς κλεισμένα τα οποία πληρούν τους όρους που καθορίζονται στο κεφάλαιο IV τίτλος IV σημείο 4 του παραρτήματος της οδηγίας 91/493/ΕΟΚ.B. Άλλοι τρόποι θερμικής επεξεργασίαςΤα μη κατεψυγμένα δίθυρα μαλάκια και γαστερόποδα της θάλασσας με κέλυφος μπορούν να υποβληθούν σε μια από τις παρακάτω μεθόδους επεξεργασίας:1. εμβαπτίζονται σε βραστό νερό επί όσο χρόνο χρειάζεται για να ανυψωθεί η εσωτερική θερμοκρασία της σάρκας των μαλακίων, τουλάχιστον μέχρι τους 90 °C, και η εν λόγω ελάχιστη εσωτερική θερμοκρασία διατηρείται επί 90 τουλάχιστον δευτερόλεπτα·2. ψήνονται επί 3 έως 5 λεπτά μέσα σε κλειστή κάμινο όπου η θερμοκρασία κυμαίνεται μεταξύ 120 και 160 °C και η πίεση κυμαίνεται μεταξύ 2 και 5 kg/cm2 και εν συνεχεία αφαιρείται το κέλυφος και η σάρκα καταψύχεται πλήρως στη θερμοκρασία των - 20 °C·3. βράσιμο σε ατμό υπό πίεση σε κλειστό δοχείο όπου τηρούνται οι απαιτήσεις όσον αφορά τον χρόνο και την εσωτερική θερμοκρασία της σάρκας των μαλακίων που αναφέρονται στο σημείο 1 και η ομοιογένεια της κατανομής της θερμοκρασίας στον κλειστό χώρο διασφαλίζεται βάσει συγκεκριμένης μεθοδολογίας επικυρωμένης στο πλαίσιο του προγράμματος αυτοέλεγχου.ΠΑΡΑΡΤΗΜΑ IIΚαταργούμενη απόφαση με την τροποποίησή της>ΘΕΣΗ ΠΙΝΑΚΑ>ΠΑΡΑΡΤΗΜΑ IIIΠΙΝΑΚΑΣ ΑΝΤΙΣΤΟΙΧΙΑΣ>ΘΕΣΗ ΠΙΝΑΚΑ>